หุ้นปิดเช้าร่วง24.11จุดกังวลยุโรป
ดัชนีภาคเช้า 16 พ.ค.ปิดที่ระดับ 1,160.44 จุด ลดลง 24.11 จุด มูลค่าการซื้อขาย 16,039.15 ล้านบาท
16 พ.ค. 2555

ดัชนีภาคเช้า 16 พ.ค.ปิดที่ระดับ 1,160.44 จุด ลดลง 24.11 จุด มูลค่าการซื้อขาย 16,039.15 ล้านบาท




ตลาดหุ้นวันที่ 16 พ.ค. ดัชนีปิดภาคเช้าที่ระดับ 1,160.44 จุด ลดลง 24.11  จุด หรือ  -2.04%  มูลค่าการซื้อขาย  16,039.15 ล้านบาท
บริษัทหลักทรัพย์ดีบีเอส วิคเคอร์ ระบุว่า  ดัชนีปรับตัวลดแรงจากสถานการณ์ในยุโรปยังไม่แน่นอนโดยกรีซยังไม่สามารถจัดตั้งรัฐบาลผสม ทำให้โอกาสที่จะเลือกตั้งใหม่ในเดือนมิ.ย.55 ยังคงมีอยู่  ประกอบกับ แรงซื้อเก็งกำไรผลประกอบการไตรมาส 1 ปี 2555 จบลงแล้ว
อย่างไรก็ตามปัจจัยที่จับตา คือ รายงานผลการประชุมเฟดของเดือนเม.ย.2555 ในวันนี้ ซึ่งตลาดกำลังดูว่าเฟดจะส่งสัญญาณการออกมาตรการกระตุ้นเศรษฐกิจเพิ่มเติมหรือไม่หลังจากตัวเลขเศรษฐกิจสหรัฐเดือนเม.ย.-พ.ค.ส่วนใหญ่ออกมาต่ำกว่าคาด 
ส่วนการประกาศปรับน้ำหนักการลงทุนของ MCSI รอบใหม่ที่จะมีผลในวันที่ 31 พ.ค.นี้ ก็เป็นทั้งปัจจัยบวกและลบ โดยหุ้นที่ได้รับการคัดเข้าไปคำนวณใน MSCI จะได้อานิสงค์ทางบวกจากการที่นักลงทุนสถาบันจะเข้ามาลงทุนในหุ้นนั้นๆ มากขึ้น 
กลยุทธ์การลงทุน หลังจากดัชนีลดลงหลุด 1,170 จุด แนะนำให้ลดพอร์ตการลงทุน เพราะมีโอกาสสูงที่ดัชนีจะลงไปที่ 1,150-1,140 จุดหรือต่ำกว่าได้
อันดับหุ้นที่มีมูลค่าการซื้อขายสูงสุด ได้แก่ 
SCC   มูลค่าการซื้อขาย 1,247.24  ล้านบาท ปิดที่ 340 บาท  เพิ่มขึ้น 1 บาท หรือ +0.29%KBANK   มูลค่าการซื้อขาย 951.17 ล้านบาท  ปิดที่ 149.50 บาท  ลดลง  5 บาท  หรือ -3.24%CPF   มูลค่าการซื้อขาย 875.82  ล้านบาท ปิดที่  38.75 บาท ลดลง 1.25  บาท หรือ -3.12%PTT   มูลค่าการซื้อขาย 736.27 ล้านบาท ปิดที่  329 บาท ลดลง  6 บาท หรือ -1.79%BANPU   มูลค่าการซื้อขาย 666.60 ล้านบาท ปิดที่  508 บาท ลดลง 14 บาท หรือ 2.68%